હું જ્યારે ઉપેન્દ્રભાઈને મહિના-દોઢ મહિના પહેલાં મારા મિત્ર બાબુભાઈ સોની સાથે અમદાવાદના લો ગાર્ડન ખાતેના તેમના ઘરે તેમની ખબર કાઢવા ગયા ત્યારે આવો સંવાદ અમારા વચ્ચે સધાયો હતો. મેં તેમની સાથે વીસેક ફિલ્મોમાં કામ કર્યુ છે એટલે ગયો ત્યારે પથારીમાંથી જ ‘આવો...આવો..’ કહી આવકાર્યો હતો. એ બે કલાકની મુલાકાતમાં તેઓ ખૂબ ઈમોશનલ થઈ ગયા હતા. એટલે જ જ્યારે જવા માટે ઊભા થયા ત્યારે તેમણે બાબુભાઈને કહ્યું કે ‘ભાઈ અમારો ફોટો પાડી લ્યો.’ - પી. ખરસાણી, અભિનેતા ઉપેન્દ્રભાઈનાં અભિનયમાં એક વિશેષતા એવી હતી કે, જે પાત્ર લેતા તેમાં ઓતપ્રોત થઈ જતા. જેને કહેવાય પરકાયા પ્રવેશ. આ જ એના જીવનની સફળતા છે. તેથી આ કલાકારને જગત કોઈ દિ નહી ભૂલે. કેમ કે માલવપતિ મૂંજ હોય, જેસલ જાડેજો હોય, રા’ખેંગાર હોય. - ભીખુદાન ગઢવી, લોકસાહિત્યકાર જૂનાગઢમાં ઉપેન્દ્રભાઈ આવ્યા ત્યારે સૌથી પહેલા મારા ઘરે આવ્યા ત્યારે મને મારી તબિયતનાં સમાચાર પૂછી અને પછી મારો હાથ પકડીને કહ્યું હતું કે દિવાળીબેન તારી બેડલીને બૂડવા નહીં દઉં જાડેજા એ ગીત ગાવ. મેં ગાયુ અને જતા જતા ઉપેન્દ્રભાઈ બોલ્યા કે, હવે મળવાનું ન પણ બને. - દિવાળીબેન ભીલ, લોકગાયિકા